406.06 REGOLAMENT IDWAR ĦLAS LURA TA’ TAXXA FUQ IL-VALUR MIŻJUD SKONT ARRANĠAMENTI DIPLOMATIĊI U KONSOLARI L-AVVIŻ LEGALI 206 tal-2014, kif emendat bl-Avviż Legali 121 tal-2015. L-AVVIŻ LEGALI 206 tal-2014, kif emendat bl-Avviż Legali 121 tal-2015. 1. Titolu u skop. (1) It-titolu ta’ dawn ir-regolamenti hu r-Regolamenti dwar Ħlas Lura ta’ Taxxa fuq il-Valur Miżjud skont Arranġamenti Diplomatiċi u Konsolari. (2) Dawn ir-regolamenti jipprovdu għall-ħlas lura ta’ taxxa fuq il-valur miżjud taħt ċerti kundizzjonijiet lil missjonijiet diplomatiċi u organizzazzjonijiet internazzjonali kif ukoll lil uffiċjali residenti tagħhom. Tifsir. 2. F’dawn ir-regolamenti sakemm ir-rabta tal-kliem ma teħtieġx xort’oħra: " Att " tfisser l-Att dwar it-Taxxa fuq il-Valur Miżjud; Kap. 406. Kap. 406. "missjoni diplomatika " tfissera mbaxxata jew kummissjoni għolja; " organizzazzjoni internazzjonali " tfisser organizzazzjoni, istitut, aġenzija, uffiċċju reġjonali jew fergħa ta’ organizzazzjoni internazzjonali jew entità oħra li l-istatus tagħha f’Malta jkun regolat minn ftehim tal-pajjiż ospitanti; "post konsulari " għandha t-tifsira mogħtija lilha fl-Att dwar l-Immunitajiet u l-Privileġġi Diplomatiċi; "provvisti ta’ prodotti u servizzi " tfisser prodotti u servizzi mixtrija lokalment mingħand persuni taxxabbli reġistrati taħt l-artikolu 10 tal-Att u li għalihom tkun inħarġet riċevuta fiskali; "residenza uffiċjali " tfisser ir-residenza ta’ Ambaxxatur, ta’ Kummissarju Għoli jew ta’ Kap ta’ Organizzazzjoni Internazzjonali; " riċevuta fiskali" tfisser riċevuta maħruġa skont id-dispożizzjonijiet tat-Tlettax il-Skeda tal-Att; " taxxa " tfisser it-taxxa fuq il-valur miżjud imposta fuq provvisti ta’ prodotti u servizzi skont id-disposizzjonijiet tal-Att; " uffiċjal residenti " tfisser uffiċjal li jkun residenti f’Malta li jkun akkreditat jew ma’ missjoni diplomatika, post konsulari jew organizzazzjoni internazzjonali u li jkun fil-pussess ta’ karta ta’ identità kurrenti maħruġa mill-Ministeru għall-Affarijiet Barranin u li jaqa’ fil-kategoriji li hemm fid-dispożizzjonijiet relattivi fl-Att dwar l-Immunitajiet u l-Privileġġi Diplomatiċi, imma jeskludi uffiċjal li jkun ta’ nazzjonalità Maltija jew persuna li tkun mqabbda lokalment u li tkun ordinarjament residenti f’Malta. Kap. 191. Kap. 191. 3. Bla ħsara għad-disposizzjonijiet l-oħra ta’ dawn ir-regolamenti, applikazzjoni għall-ħlas lura ta’ taxxa tista’ ssir minn: (a) missjonijiet diplomatiċi, postijiet konsolari u organizzazzjonijiet internazzjonali skont it-termini u l-kondizzjonijiet tal-Iskeda I; u (b) uffiċjali residenti skont it-termini u l-kondizzjonijiet tal-Iskeda II: Iżda: (i) il-provvista ta’ vetturi bil-mutur lill-missjonijiet diplomatiċi, postijiet konsolari u organizzazzjonijiet internazzjonali u lill-uffiċjali residenti tkun ikkunsidrata bħala provvista eżenti bi kreditu taħt fit-Taqsima Wieħed tal-Ħames Skeda tal-Att; u (ii) l-akkwist intra-Komunitarju ta’ vetturi bil-mutur minn missjonijiet diplomatiċi, postijiet konsolari u organizzazzjonijiet internazzjonali u minn uffiċjali residenti jkun ikkunsidrat bħala akkwist eżenti taħt it-Tielet Taqsima tal-Ħames Skeda tal-Att: Iżda wkoll, fejn ikun hemm ftehim bilaterali ta’ reċiproċità bejn Malta u xi pajjiż ieħor li jkun jirregola l-ħlas lura jew l-eżenzjonijiet tat-taxxa, allura d-disposizzjonijiet ta’ dak il-ftehim għandhom jipprevalu fuq dawn ir-regolamenti. 4. Validità ta’ applikazzjoni għal ħlas lura. Applikazzjoni għal ħlas lura tat-taxxa skont ir-regolament 3 għandha tkun fornuta lill-Ministeru għall-Affarijiet Barranin u ma tkunx valida sakemm ma tkunx sħiħa u korretta u tkun akkumpanjata mir-riċevuti fiskali relattivi. 5. Organizzazzjo-nijiet internazzjonali. Emendat: A.L.121 tal-2015. Id-disposizzjonijiet tar-regolament 3 għandhom ukoll japplikaw għal organizzazzjonijiet internazzjonali approvati mill-Ministeru għall-Affarijiet Barranin: Iżda fejn ftehim tal-pajjiż ospitanti li jirregola l-istatus ta’ organizzazzjoni internazzjonali f’Malta diġà fih provvediment għal ħlas lura jew eżenzjoni ta’ taxxa, dak il-provvediment għandu jipprevali.